Държавен вестник, бр. 65, 2014 г., стр. 9

БРОЙ  65	
Д Ъ Р Ж А В Е Н  В Е С Т Н И К 	
СТР.  9  
възлагане на обществени поръчки по реда на 
ЗОП, които пораждат съмнения за съществува­
щи корупционни практики или други престъпни 
деяния на лица, заемащи висши държавни и 
други длъжности;
3. предотвратяване и разкриване на тръжни 
манипулации в процедурите за възлагане на 
обществени поръчки като форма на „картел“ 
по смисъла на ЗЗК;
4. контрол върху решения, действия или без­
действия на концеденти в процедури по реда на 
ЗК с оглед гарантиране на законосъобразното 
предоставяне на концесии и защита на икономи­
ческата и финансовата сигурност на държавата;
5. контрол върху решения, действия или 
бездействия на концеденти в процедури за 
предоставяне на концесии, които пораждат съм­
нения за съществуващи корупционни практики 
или други престъпни деяния на лица, заемащи 
висши държавни и други длъжности;
6. контрол върху решения, споразумения 
или съгласувани практики между предприятия, 
които противоречат на добросъвестната тър­
говска практика и увреждат конкуренцията и 
благосъстоянието на потребителите или създават 
опасност за икономическата и финансовата 
сигурност на държавата;
7. предотвратяване и разкриване на нелоял­
на конкуренция или други закононарушения, 
засягащи права на интелектуална собственост;
8. други области от взаимен интерес в съответ­
ствие със законовите правомощия на страните.
Чл. 6. Взаимодействието между органите на 
ДАНС и КЗК се осъществява чрез:
1. обмен на информация;
2. провеждане на координирани мероприя­тия;
3. създаване на съвместни работни групи;
4. изготвяне на съвместни предложения за 
усъвършенстване и развитие на нормативната 
уредба;
5. провеждане на съвместни работни срещи, 
семинари и обучения.
Раздел ІV
Обмен на информация
Чл. 7. (1) Обменът на информация по реда на 
инструкцията се осъществява по разпореждане 
на председателя на ДАНС и председателя на 
КЗК чрез лицата за контакт.
(2) Обменът на информация се осъществява 
по определения вътрешен ред за документоборота 
на всяко ведомство при спазване на принципа 
„необходимост да се знае“.
Чл. 8. Получената информация по реда на 
тази инструкция се използва само за целите на 
съответните закони, прилагани от ДАНС и КЗК, 
и не може да се огласява без предварително 
писмено съгласие на ведомствата.
Чл. 9. При предоставяне от страна на ДАНС 
на данни за нарушения на ЗЗК, в това число 
тръжни манипулации, нелоялна конкуренция, 
забранени споразумения между предприятия, 
злоупотреби с господстващо положение и други, 
могат да бъдат образувани производства пред 
КЗК по нейна собствена инициатива.
Раздел V
Провеждане на координирани мероприятия
Чл. 10. (1) При осъществяване на правомо­
щията си органите на ДАНС и органите на КЗК 
могат да провеждат координирани мероприятия.
(2) Координираните мероприятия по ал. 1 се 
провеждат по разпореждане на председателя на 
ДАНС и председателя на КЗК.
Чл. 11. Разходите по провеждането на коор­
динираните мероприятия са за сметка на всяко 
от ведомствата.
Раздел VІ
Създаване на съвместни работни групи
Чл. 12. (1) Съвместни работни групи се съз­
дават с цел изпълнение на конкретни задачи, 
възложени от председателя на ДАНС и пред­
седателя на КЗК.
(2) Работните групи по ал. 1 се създават със 
съвместна заповед на председателя на ДАНС и 
председателя на КЗК.
Раздел VІI
Изготвяне на съвместни предложения за усъвър­
шенстване и развитие на нормативната уредба
Чл. 13. (1) За изготвяне на съвместни пред­
ложения за усъвършенстване и развитие на 
нормативната уредба могат да бъдат създавани 
съвместни работни групи по реда на чл. 11.
(2) Предложенията за изменение и/или 
допълнение на действащи нормативни актове 
или за приемане на нови такива се изготвят 
при спазване изискванията на Закона за нор­
мативните актове, Устройствения правилник на 
Министерския съвет и на неговата администрация 
и други приложими нормативни актове.
Раздел VІII
Провеждане на съвместни работни срещи, се­
минари и обучения
Чл. 14. (1) Съвместни работни срещи, семи­
нари и обучения могат да бъдат провеждани по 
въпроси от взаимен интерес за всяка от страните.
(2) Разходите, свързани с провеждането на 
съвместни работни срещи, семинари и обучения, 
са за сметка на всяка от страните.
Заключителни разпоредби
§ 1. Инструкцията се издава на основание 
чл. 35, ал. 1 ППЗДАНС във връзка с чл. 3, 
ал. 3 ЗДАНС. 
§ 2. Инструкцията влиза в сила от деня на 
обнародването є в „Държавен вестник“.
Председател на Държавна агенция 
„Национална сигурност“: 
Владимир Писанчев
Председател на Комисията 
за защита на конкуренцията: 
Петко Николов
5181